Ramón de Lacadena y Brualla

Ramón de Lacadena y Brualla, marqués de Lacadena, naixito de Zaragoza (comarca de Zaragoza) o 16 de marzo de 1895 y muerto en ixa mesma capital o 16 de mayo de 1965, estió un avogato y periodista aragonés.

Feba parte d'o linache Lacadena, con oríchens familiars en a Chacetania (Chaca y Berdún), y fació os suyos primers estudios con os Chirmans Maristas, continando dimpués a carrera de Dreito. Licenciato en 1914, dende 1917 fació parte d'o Colechio d'Avogatos de Zaragoza. Sindembargo, dende 1922 tamién treballaba como periodista en tota mena de tematicas, destacando-ie as cronicas taurinas fendo-las con o pseudonimo de Don Indalecio.

Politicament s'aliniaba (encara que tebiament) con a dreita politica (yera liberal monarquico), y estió miembro (y mesmo president en 1960-1965) de l'Ateneu de Zaragoza.

 Vinclos externos 
 Ramón de Lacadena y Brualla en a Gran Enciclopedia Aragonesa.

Categoría:Avogaus d'Aragón
Categoría:Escritors d'Aragón
Categoría:Escritors en castellano
Categoría:Muertos en Zaragoza
Categoría:Naixius de Zaragoza
Categoría:Periodistas d'Aragón
Categoría:1895 (naixencias)
Categoría:1965 (muertes)